Sacrosancte ecclesie Sancti Vincentii martiris que est constructa infra muros Matisconum. Ego Amalgilius et uxor mea Usanna cedimus ad ipsam casam, ad usus fratrum, aliquid ex rebus nostris que sunt site in pago Matisconensi, in villa Sanciaco; hoc est terra arabilis que conjacet in vuacatis ipsius ville, totum ad integrum quesitum et inquirendum, et prata supra fluvium Ararim ad Evesco vocant, quesitum et inquirendum totum ad integrum, ea videlicet ratione dummodo vivimus usum et fructum habeamus, post nostrum amborum decessum, ad filiam nostram tertia pars veniat, et unus infans si de alio marito habuerit. Omnes supradictas res ad ipsam casam Dei tradimus, et faciant rectores loci quod voluerint; si quis contradixerit, libram auri componat.